Document ID: /roh_data/filtered/fineweb-2-filterrobots_roh.jsonl.gz/3934

La messa d'atun ha pudì profitar da l'aura sitga e sulegliva. L'aura saja adina in factur impurtant per il dumber da visitaders a la messa da Lucerna, han communitgà ils organisaturs.
Sco magnet per la messa ha funcziunà la nova roda panoramica «Swisswheel». Cun in'autezza da 46 meters è la roda la pli gronda en Svizra. Ella è stada l'emprima giada en acziun. Ella dispona da 36 gondlas serradas ed ina da las gondlas è in model da VIP. Ir cun quella gondla da VIP custa 120 francs, ella dura dentant 30 minutas.
RR novitads 14:00